L'AJUNTAMENT D'ALAQUÀS POSA EN MARXA UNA CAMPANYA PER A PROMOCIONAR EL MERCAT MUNICIPAL I OBRI EL TERMINI PER A SOL·LICITAR NOVES PARADES
01/04/2025

# L'AJUNTAMENT D'ALAQUÀS POSA EN MARXA UNA CAMPANYA PER A PROMOCIONAR EL MERCAT MUNICIPAL I OBRI EL TERMINI PER A SOL·LICITAR NOVES PARADES

*   01/04/2025
*   [Comerç](/categoria/5/0/comerc)
*   [Imprimir](#)
*   Compartir
*    https://www.alaquas.org/documento.asp?id\_do=22718

[Compartir](https://www.addtoany.com/share#url=https%3A%2F%2Fwww.alaquas.org%2Fnoticia%2F22718%2F0&title=Ajuntament%20d%27Alaqu%C3%A0s.%20Premsa.L%27AJUNTAMENT%20D%27ALAQU%C3%80S%20POSA%20EN%20MARXA%20UNA%20CAMPANYA%20PER%20A%20PROMOCIONAR%20EL%20MERCAT%20MUNICIPAL%20I%20OBRI%20EL%20TERMINI%20PER%20A%20SOL%C2%B7LICITAR%20NOVES%20PARADES)[Facebook](/#facebook)[Twitter](/#twitter)[Email](/#email)[WordPress](/#wordpress)[WhatsApp](/#whatsapp)[Telegram](/#telegram)[blogger\_post](/#blogger_post)  
  

var a2a\_config = a2a\_config || {};a2a\_config.linkurl = "https://www.alaquas.org/noticia/22718/0";a2a\_config.onclick = 1;a2a\_config.locale = "es"; [![img](https://www.alaquas.org/ficheros/documentos/2025/2/22718/01042025whatsapp_image_2025-04-01_at_13_56_42_Form_4.jpg)](https://www.alaquas.org/ficheros/documentos/2025/2/22718/01042025whatsapp_image_2025-04-01_at_13_56_42_Form_10.jpg "<a href='https://www.alaquas.org/ficheros/documentos/2025/2/22718/01042025whatsapp_image_2025-04-01_at_13_56_42_Form_10.jpg' target=_blank><i class='fa fa-external-link' aria-hidden='true'></i>.L'AJUNTAMENT D'ALAQUÀS POSA EN MARXA UNA CAMPANYA PER A PROMOCIONAR EL MERCAT MUNICIPAL I OBRI EL TERMINI PER A SOL·LICITAR NOVES PARADES</a>")

L'objectiu d'aquesta iniciativa a través de la qual s'han incorporat nous usos i espais socials, és revitalitzar i augmentar la visibilitat d'aquest espai comercial per tal de beneficiar les i els venedors del Mercat.

L’Ajuntament d’Alaquàs, a través de la Regidoria de Mercats, ha posat en marxa una campanya per tal de promocionar el Mercat Municipal, revitalitzar el seu teixit comercial i afavorir l’obertura de noves parades amb més oferta de productes i serveis.

A través d’aquesta iniciativa es pretén fer del Mercat Municipal un centre comercial obert, modern i acollidor en el qual adquirir producte de qualitat en un espai dinàmic. Per això, l’Ajuntament d’Alaquàs ha dotat el Mercat d’una nova plaça pública interior creada com un punt d’encontre per a la realització d’activitats culturals i d’oci.

El passat dissabte 29 de març es va inaugurar un nou espai per a intercanvi de cromos que estarà disponible tots els dissabtes de 9 a 14 hores per a totes les xiquets i xiquets que ho desitgen. Després va tindre lloc una actuació a càrrec d’AHLAM ALAQUÀS Amigas de la Danza i el dissabte 15 de febrer es va celebrar uns dels tallers de la iniciativa “El batec de les papallones”, a més d’activitats per a xiquetes i xiquets. L’objectiu és continuar oferint programació un dissabte al mes.

A més, des de la Regidoria s’han elaborat també diferents regals promocionals per comprar en les diferents parades: paraigua, bosses per mantindre els aliments, imans per a la nevera amb bloc de notes i carmanyoles amb coberts. En breu es podrà disfrutar també de la seua cafeteria amb terrassa interior i exterior. El vídeo promocional es pot veure ací: [https://www.youtube.com/watch?v=2YoIL-jceQQ](https://www.youtube.com/watch?v=2YoIL-jceQQ)

Les persones interessades en la concessió d’una parada del Mercat Municipal poden realitzar la seua sol·licitut a través de la seu electrònica de l’Ajuntament d’Alaquàs: [https://alaquas.sedelectronica.es/preview-document.1](https://alaquas.sedelectronica.es/preview-document.1). Hi ha bonificacions especials per a persones menors de 35 anys emprenedores així com per a persones amb experiència en el sector.

El Mercat Municipal d’Alaquàs és una instal·lació amb més de 30 anys d’història. Des d’aleshores, l’Associació de Venedores i Venedores ha oferit un servei de qualitat i proximitat immillorable i els millors productes amb l'objectiu de fomentar el comerç local a la ciutat i adaptar-lo a l'actual realitat social i econòmica a mesura que han anat passant els temps. El seu horari és de dilluns a dissabte de 8:30 a 2 del migdia i els divendres de 5 a 8 de la vesprada.